Dinamo a rămas pe ultimul loc din Liga 1, după ce a pierdut şi meciul cu FC Voluntari, scor 0-1.
Dinamo a pierdut şi meciul cu FC Voluntari, scor 0-1. Echipa lui Adrian Mihalcea ocupă ultimul loc în playout-ul Ligii 1. Adrian Mihalcea: "E o situaţie grea, dar nu dezastruoasă".
Dinamo a rămas pe ultimul loc din Liga 1, după ce a pierdut şi meciul cu FC Voluntari, scor 0-1. Ion Gheorghe a dat unicul gol al partidei, în minutul 75. Dinamo a evoluat în 10 oameni din minutul 50, după ce Ioan Filip a luat două galbene. Pentru echipa din Ştefan cel Mare a fost a treia înfrângere în tot atâtea meciuri jucate după reluarea sezonului. Pe dinamovişti îi aşteaptă joi un meci în deplasare, împotriva liderului din playout, Viitorul. "Am văzut o schimbare în bine faţă de ultimul meci, dar acea eliminare ne-a obligat să facem pasul înapoi. Azi, mi-am felicitat jucătorii. Au avut câteva ocazii bune, s-au luptat, chiar n-am avut ce să le reproşez. Este o situaţie grea, dar nu este dezastruasă. Este un an greu pentru Dinamo, ştiam de acest lucru. Mergem în etapa viitoare la Constanţa şi vom face ce putem ca să câştigăm", a declarat antrenorul lui Dinamo, Adrian Mihalcea, după eşecul cu FC Voluntari. CLASAMENT PLAYOUT LIGA 1 7. Viitorul – 31 puncte8. FC Voluntari – 24 puncte9. Sepsi – 24 puncte10. Academica Clinceni – 23 puncte11. Poli Iaşi – 18 puncte12. Hermannstadt – 18 puncte13. Chindia Târgovişte – 18 puncte14. Dinamo – 17 puncte (locurile 13 şi 14 retrogradează, în timp ce echipa de pe locul 12 va juca un baraj de menţinere în Liga 1).